stanford-oval/wikipedia huggingface dataset:
เจ็มไฟโบรซิล
ข้อมูลเกี่ยวกับความปลอดภัยของการใช้ยา > อาการไม่พึงประสงค์ > ผลต่อสุขภาพจิต

มีรายงานจากศูนย์เฝ้าระวังและติดตามการเกิดอาการไม่พึงประสงค์จากยาแห่งประเทศนิวซีแลนด์ (New Zealand Centre of Adverse Reactions Monitoring; CARM) ว่าพบการเกิดความผิดปกติทางจิตที่มีความสัมพันธ์กับการได้รับกรดไฟบริค (fibric acid หรือ fibrates) ในผู้ป่วยจำนวน 77 ราย ประกอบด้วย ความผิดปกติทางอารมณ์ (mood disorders) 23 ราย โดนในจำนวนนี้มีอาการรุนแรง 1 ราย และ 1 รายมีการกลับเป็นซ้ำหลังจากได้รับเจ็มไฟโบรซิลอีกครั้ง, ความผิดปกติเกี่ยวความทรงจำและการเรียนรู้ (cognitive disorders) จำนวน 3 ราย ในจำนวนนี้มีอาการรุนแรง 2 ราย, ความผิดปกติเกี่ยวกับการนอนหลับ (sleep disorders) จำนวน 12 ราย ในจำนวนนี้มีอาการรุนแรง 4 รายและ 1 รายมีการกลับเป็นซ้ำหลังจากได้รับเจ็มไฟโบรซิลอีกครั้ง, ความผิดปกติของระบบประสาทรับสัมผัส (perception disorders) จำนวน 2 ราย โดยมีอาการรุนแรงทั้ง 2 ราย, และความผิดปกติอื่นๆอีก 49 ราย ในจำนวนนี้มีอาการรุนแรง 3 ราย
ข้อมูลเกี่ยวกับความปลอดภัยของการใช้ยา > อาการไม่พึงประสงค์ > ผลต่อการทำงานไต

เมื่อเปรียบเทียบความเป็นพิษต่อไต (Nephrotoxicity) ของเจ็มไฟโบรซิลกับยาอื่นในกลุ่มเดียวกัน อย่าง ซิโปรไฟเบรตและฟีโนไฟเบรตแล้ว พบว่าเจ็มไฟโบรซิลมีผลเพิ่มระดับคริทินีนในกระแสเลือด (serum creatinine) ได้น้อยกว่ายาทั้งสองชนิดดังข้างต้น โดยผู้ป่วยที่ได้รับการรักษาด้วยซิโปรไฟเบรตหรือฟีโนไฟเบรตจะมีระดับของคริทินีนในกระแสเลือดเพิ่มขึ้นอย่างมีนัยสำคัญทางสถิติเมื่อเปรียบเทียบกับค่าคริทินีนในกระแสเลือดพื้นฐานเดิมของผู้ป่วยก่อนได้รับการรักษา (17% และ 12% สำหรับซิโปรไฟเบรตและฟีโนไฟเบรต ตามลำดับ; p value < 0.001 ทั้งสองกลุ่ม) ส่วนเจ็มไฟโบรซิลนั้นเพิ่มค่าพารามิเตอร์ดังกล่าวขึ้นเพียง 6% ซึ่งไม่ได้แตกต่างไปจากค่าพื้นฐานเดิมก่อนการรักษาของผู้ป่วยจนถึงระดับที่มีนัยสำคัญทางสถิติ ส่วนการศึกษาอีกการศึกษาหนึ่งก็ให้ผลไม่แตกต่างกันกับการศึกษาดังข้างต้น
อย่างไรก็ตาม เจ็มไฟโบรซิลสามารถทำให้เกิดภาวะไตวายเฉียบพลันได้จากการเหนี่ยวนำให้เกิดการสลายของกล้ามเนื้อแบบ rhabdomyolysis โดยเฉพาะอย่างยิ่ง ผู้ป่วยที่ใช้เจ้มไฟโบรซิลร่วมกับยาลดไขมันในกระแสเลือดกลุ่มสแตตินจะทำให้ความเสี่ยงต่อการเกิดความผิดปกติดังกล่าวเพิ่มมากยิ่งขึ้น ภึงแม้จะเป็นการใช้ยาในขนาดปกติก็ตาม
การเกิดอันตรกิริยาระหว่างยา

ยาต้านการแข็งตัวของเลือด (Anticoagulants): เจ็มไฟโบรวิลมีผลต่อระดับยาวาร์ฟาริน (warfarinและอินดานีไดโอน (indanedione)ในกระแสเลือดเป็นอย่างมาก
ยาลดไขมันในกระแสเลือดกลุ่มสแตติน (Statin drugs): การใช้เจ็มไฟโบรซิลร่วมกับยากลุ่มสแตตินจะเพิ่มความเสี่ยงต่อการเกิดอาการไม่พึงประสงค์ต่อกล้ามเนื้อมากขึ้น เช่น ปวดเมื่อกล้ามเนื้อ เป็นตะคริว หรือในบางรายอาจมีความรุนแรงจนเกิดการสลายของกล้ามเนื้อแบบ rhabdomyolysis
ข้อมูลที่เกี่ยวเนื่องกับสิ่งแวดล้อม

มีรายงานการพบเจ็มไฟโบรซิลปนเปื้อนในกากของเสียที่เหลือจากการบำบัดน้ำเสีย (biosolids) ในระดับที่มีความเข้มข้นมากถึง 2650 นาโนกรัมต่อกรัมของน้ำหนักแห้ง
ดูเพิ่ม

เบซาไฟเบรต
คลอไฟเบรต
อะลูมิเนียม คลอไฟเบรต
ฟีโนไฟเบรต
ซิมไฟเบรต
โรนิไฟเบรต
ซิโปรไฟเบรต
อีโทไฟเบรต
คลอไฟบริด
ไคลโนไฟเบรต
ตัวรับ PPARα (peroxisome proliferator-activated receptor-alpha receptor) เป้าหมายการออกฤทธิ์ของเจ็มไฟโบรซิล
อาการเส้นเลือดหดตัวบริเวณฝ่ามือที่เรียกว่า Raynaud phenomenon ซึ่งเกิดขึ้นได้ไม่บ่อยนักในผู้ที่อยู่ระหว่างการรับประทานเจ็มไฟโบรซิล
ปัสสาวะของผู้ป่วยที่เกิดภาวะการสลายของกล้ามเนื้อแบบ Rhabdomyolysis ซึ่งจะมีสีน้ำตาลคล้ำ เป็นผลมาจากมีไมโอโกลบิน ที่เกิดจากการสลายของกล้ามเนื้อปนออกมากับปัสสาวะมากเกินไป
ลานสายตา

คำว่า  ลานสายตา (อังกฤษ: visual field)  มักใช้เป็นคำไวพจน์ของคำว่า  ขอบเขตภาพ  (field of view)  แม้ว่าบททั้งสองจริง ๆ มีความหมายไม่เหมือนกัน
คือ  ลานสายตามีความหมายว่า  "ความรู้สึกทางตาเป็นแถวตามลำดับพื้นที่ที่สามารถสังเกตการณ์ได้ในการทดลองทางจิตวิทยาด้วยการพินิจภายใน  (โดยบุคคลนั้น)" 
ในขณะที่คำว่า ขอบเขตภาพ "หมายถึงวัตถุทางกายภาพและต้นกำเนิดแสงในโลกภายนอกที่เข้ามากระทบกับจอตา"
กล่าวโดยอีกนัยหนึ่งก็คือ  ขอบเขตภาพก็คือสิ่งที่เป็นต้นกำเนิดของแสงที่มากระทบกับจอตา
ซึ่งเป็นข้อมูลเข้าของระบบสายตาในสมอง  เป็นระบบที่แปลผลเป็นลานสายตาเป็นข้อมูลออก
ลานสายตานั้นมีด้านซ้ายขวาบนล่างที่ไม่สมดุลกัน  ระดับความชัดก็ไม่เสมอกัน  คือมีการเห็นได้ชัดที่สุดที่กลางลานสายตา
บทนี้มักใช้บ่อย ๆ ในการวัดสายตา (optometry) และในจักษุวิทยา
ที่มีการตรวจลานสายตาเพื่อกำหนดว่า
มีความเสียหายจากโรคที่เป็นเหตุแก่ดวงมืดในลานเห็น (scotoma) หรือจากการสูญเสียการเห็น  หรือจากการลดระดับความไวในการเห็น  หรือไม่
กำหนดโดยปกติ

ลานสายตาปกติในมนุษย์แผ่ออกไปประมาณ 60 องศาทางจมูกวัดจากเส้นเมริเดียนแนวตั้งของตาแต่ละข้าง
แผ่ออกไป 100 องศาทางขมับจากเส้นเมริเดียนแนวตั้ง
แผ่ออกไป 60 องศาเหนือเส้นเมริเดียนแนวนอน
และแผ่ออกไป 75 องศาใต้เส้นเมริเดียนแนวนอน[ต้องการอ้างอิง] 
ในประเทศอังกฤษ  ลานสายตากำหนดอย่างต่ำในการอนุญาตให้ขับรถก็คือ 60 องศาทั้งซ้ายทั้งขวาจากเส้นเมริเดียนแนวตั้ง  และ 20 องศาทั้งบนทั้งล่างจากเส้นเมริเดียนแนวนอน
จุดภาพชัด  (macula) เป็นเขตตรงกลาง 13 องศาของลานสายตา  และรอยบุ๋มจอตา (fovea) เป็นเขตตรงกลาง 3 องศา
การตรวจสอบลานสายตา

ลานสายตาวัดได้ด้วยวิธีการวัดลานสายตา (อังกฤษ: perimetry)
ซึ่งอาจจะเป็นแบบเคลื่อนไหว  คือฉายจุดแสงโดยเลื่อนเข้ามาที่กลางลานสายตาจนกว่าจะเห็น
หรือแบบนิ่ง ๆ คือฉายจุดแสงแบบวาบที่จอสีขาวแล้วให้ผู้รับตรวจกดปุ่มถ้าเห็นจุดแสงนั้น
เครื่องวัดลานสายตาที่สามัญที่สุดคือ  Humphrey Field Analyzer และ Heidelberg Edge Perimeter
อีกวิธีหนึ่งใช้เครื่อง campimeter ซึ่งเป็นอุปกรณ์ขนาดเล็กสร้างเพื่อวัดลานสายตา
การวัดส่วนมากใช้แบบวัดที่ตรวจส่วน 24 องศาหรือ 30 องศาตรงกลางสายตา  แต่ว่า  เครื่องวัดโดยมากก็สามารถวัดลานสายตาทั้งหมดด้วย
อีกวิธีหนึ่งก็คือ  ให้ผู้ตรวจสอบยกนิ้วขึ้น 1-2-5 นิ้วในมุมทั้ง 4 และที่ตรงกลางของลานสายตาของคนไข้  (โดยปิดตาอีกข้างหนึ่ง)
ถ้าคนไข้สามารถบอกจำนวนนิ้วที่ยกได้อย่างถูกต้อง  โดยวัดเทียบกับลานสายตาของผู้ตรวจ
จะมีการบันทึกว่า  (ในประเทศที่ใช้ภาษาอังกฤษ)  "full to count fingers" (มักจะย่อว่า  FTCF)
จุดบอดสามารถตรวจได้โดยยกวัตถุเล็ก ๆ มีสีแดงขึ้นแสดงระหว่างคนตรวจและคนไข้
โดยเทียบช่วงที่วัตถุนั้นมองไม่เห็นระหว่างคนไข้กับผู้ตรวจ
จุดบอดที่ใหญ่ผิดปกติของคนไข้จะสามารถกำหนดได้
มีวิธีอื่น ๆ อีกมากมายที่คล้ายกับวิธีนี้  (เช่น  กระดิกนิ้วที่รอบ ๆ ลานสายตา)
การสูญเสียลานสายตา

ข้อมูลเพิ่มเติม: ส่วนแผ่ประสาทตา
การสูญเสียลานสายตาอาจเกิดขึ้นจากโรคหรือความผิดปกติที่ตา ที่เส้นประสาทตา หรือที่สมอง
โดยคลาสสิก  ความบกพร่องทางลานสายตาสามารถแบ่งออกเป็น 4 อย่าง  คือ
ตาบอดครึ่งซีกบนหรือล่าง  (Altitudinal hemianopia) เป็นความเสียหายด้านบนหรือด้านล่างลานสายตา
ตาบอดครึ่งซีกคู่นอก (Bitemporal hemianopia) เป็นความเสียหายด้านข้างลานสายตา
ดวงมืดกลางลานเห็น (Central scotoma) เป็นความเสียหายตรงกลางลานสายตา
ตาบอดครึ่งซีกซ้ายหรือขวา (Homonymous hemianopia) เป็นความสูญเสียลานสายตาข้างหนึ่งในตาทั้งสอง  เกิดจากความเสียหายที่ด้านหลังของส่วนไขว้ประสาทตา (optic chiasm) (ดูรายละเอียดในส่วนต่อไป)
ในมนุษย์ มีการใช้ confrontation field test และวิธีการวัดลานสายตาแบบอื่น ๆ เพื่อวัดความสูญเสียในลานสายตา ความเสียหายของระบบประสาทต่าง ๆ สามารถก่อให้เกิดความบกพร่องเป็นรูปแบบเฉพาะในการเห็น รวมทั้งตาบอดครึ่งซีก (hemianopsia) (ดูรูปด้านล่าง  เป็นแบบที่ไม่ประกอบด้วย macular sparing)  ตาบอดเสี้ยวเดียว (quadrantanopia) และอื่น ๆ
ภาพ

กรุงปารีสเห็นด้วยลานสายตาที่สมบูรณ์
กรุงปารีสเห็นด้วยลานสายตาประกอบด้วยโรคตาบอดครึ่งซีกคู่นอก (bitemporal hemianopsia)
กรุงปารีสเห็นด้วยลานสายตาประกอบด้วยโรคตาบอดครึ่งซีกคู่ใน (binasal hemianopsia)
กรุงปารีสเห็นด้วยลานสายตาประกอบด้วยโรคตาบอดครึ่งซีกซ้ายหรือขวา (homonymous hemianopsia)
กรุงปารีสเห็นด้วยลานสายตาประกอบด้วยโรคตาบอดครึ่งซีกซ้ายหรือขวา (homonymous hemianopsia)
เชิงอรรถและอ้างอิง

1 2 3 4 5 6 7  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑"
↑  Smythies J (1996). "A note on the concept of the visual field in neurology, psychology, and visual neuroscience". Perception. 25 (3): 369–71. doi:10.1068/p250369. PMID 8804101.
↑  Jay WM (1981). "Visual field defects". American Family Physician. 24 (2): 138–42. PMID 7258077.
↑  เนื่องจากสมองใช้ทรัพยากรจำนวนมากในการรับรองข้อมูลทางตาจากจุดภาพชัด  (macular)  เพราะเหตุนั้น  ความเสียหายในลานสายตาบางประเภท  อาจเกิดขึ้นโดยไม่มีผลต่อจุดภาพชัด  นี่เป็นปรากฏการณ์ที่เรียกว่า  macular sparing
แหล่งข้อมูลอื่น

MedlinePlus Encyclopedia Visual Field
Patient Plus เก็บถาวร 2012-07-17 ที่ เวย์แบ็กแมชชีน
Quadrantanopsia เก็บถาวร 2012-04-19 ที่ เวย์แบ็กแมชชีน – Visual Fields Teaching Case from MedPix
Strasburger, Hans; Rentschler, Ingo; Jüttner, Martin (2011). Peripheral vision and pattern recognition: a review. Journal of Vision, 11(5):13, 1–82.
Software for visual psychophysics; VisionScience.com เก็บถาวร 2013-12-03 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ 
ลานสายตาปกติด้านขวา  วัดโดยใช้เครื่อง campimeter
ตรรกบทย่อ

ตรรกบทย่อ (อังกฤษ: enthymeme) หรือปรัตถานุมานย่อเป็นตรรกบทเชิงวาทศิลป์ที่มีการใช้ในการพูดสุนทรพจน์ แต่เดิมแอริสตอเติลสร้างทฤษฎีเกี่ยวกับชนิดของตรรกบทย่อไว้ว่ามีอยู่สี่ชนิด โดยมีคำอธิบายถึงอย่างน้อยสองชนิดในผลงานของเขา
แอริสตอเติลเรียกตรรกบทย่อว่าเป็น "ร่างของการพิสูจน์" "การพิสูจน์ทางวาทศิลป์ที่ทรงพลังที่สุด...ตรรกบทชนิดหนึ่ง"  (Rhetoric I, 1.3,11) เขาถือว่าตรรกบทย่อเป็นหนึ่งในสองวิธีการพิสูจน์ วิธีการพิสูจน์อีกวิธีคือพาราดีกมา (paradeigma) หรือการยกตัวอย่าง แอริสตอเติลคิดว่าแม็กซิม (maxim) หรือคติบทเป็นสิ่งที่อนุพัทธ์มาจากตรรกบทย่อ (Rhetoric II.XX.1)
ตรรกบทที่มีข้อตั้งซึ่งไม่ถูกกล่าวถึง

ตรรกบทย่อชนิดแรกคือตรรกบทตัดสั้น (อังกฤษ: truncated syllogism) หรือตรรกบทที่มีข้อตั้งซึ่งไม่ถูกกล่าวถึง
ตัวอย่างต่อไปนี้คือตรรกบทย่อซึ่งถูกอนุพัทธ์มาจากตรรกบทบทหนึ่งด้วยการตัดให้สั้นลง:
"โสกราตีสเป็นมรรตัย เพราะเขาเป็นมนุษย์."
ในขณะที่ตรรกบทวางเรียงข้อตั้งและข้อสรุปไว้อย่างชัดแจ้ง ตรรกบทย่อชนิดนี้จะไม่กล่าวถึงข้อตั้งข้อใดข้อหนึ่งหรือไม่กล่าวถึงข้อสรุปเลย
ตรรกบทอิงลาง

ในเรทอริก แอริสตอเติลกล่าวอ้างว่าตรรกบทย่อบางบทอนุพัทธ์มาจากตรรกบทที่อิงลาง (อังกฤษ: sign, semeia) มากกว่าข้อเท็จจริงที่สมบูรณ์ ในที่นี้ลางคือ "สิ่งบางสื่งที่เกี่ยวข้องกันมาก ขนาดที่การมีอยู่หรือขาดหายไปของสิ่งนั้นแสดงถึงการมีอยู่หรือขาดหายไปของอีกสิ่งหนึ่ง" ตัวอย่างตามด้านล่าง
"เขาป่วย เพราะเขาไอ"
"ในเมื่อเธอมีลูก เธอคลอดลูกแล้ว"
ในตัวอย่าง 'ไอ' กับ 'มีลูก' เป็นลางของความป่วยและการที่ได้คลอดลูกแล้วตามลำดับ ตรรกบททั้งสองกรณีนี้เป็นได้แค่น่าจะจริงเพราะเหตุที่ทำให้ไอหรือมีลูกมีเหตุอื่นด้วยนอกจากเชื้อโรคและการให้กำเนิด เช่นภูมิแพ้และการรับบุตรบุญธรรม
ตรรกบทที่ผู้รับสารเป็นผู้กำหนดข้อตั้ง

ตรรกบทย่อชนิดที่สามประกอบขึ้นจากตรรกบทที่มีข้อตั้งซึ่งไม่ถูกกล่าวถึง และมีผู้รับสารเป็นผู้กำหนดหรือสมมติข้อตั้งซึ่งเข้าใจร่วมกันขึ้นมาเอง ตามนักวาทศิลป์ วิลเลียม เบนวา (William Benoit) ข้อตั้งที่หายไป "ถูกสมมติขึ้นมาโดยนักพูดเมื่อประดิษฐ์และโดยผู้รับสารเมื่อทำความเข้าใจการอ้างเหตุผล"
ต่อไปนี้เป็นตัวอย่างของตรรกบทชนิดนี้:
"ก็องดีดเป็นนวนิยายฝรั่งเศสทั่วไป ดังนั้นมันจึงหยาบคาย"
ในกรณีนี้ ข้อตั้งที่ไม่มีในตรรกบทคือ "นวนิยายฝรั่งเศสนั้นหยาบคาย" และอาจเป็นสมมติฐานที่ผู้รับสารมีซึ่งจะทำให้สามารถเข้าใจการให้เหตุผลของตรรกบทย่อนี้ได้ ข้อตั้งซึ่งไม่ถูกกล่าวถึงนี้สามารถอยู่ในระดับของสัจพจน์ (ข้อความที่เป็นที่ยอมรับโดยทั่วไปว่าเป็นจริงโดยสากล)
ตรรกบทย่อทางภาพ

ตรรกบทย่ออีกชนิดคือตรรกบทย่อทางภาพ (อังกฤษ: Visual enthymemes) นักวิชาการได้มีการโต้เถียงกันว่าคำพูดไม่ใช่สิ่งเดียวที่สามารถนำมาใช้เพื่อแสดงการให้เหตุผลของตรรกบทย่อได้ แต่ภาพยังสามารถทำหน้าที่เป็นตรรกบทย่อได้เพราะต้องมีผู้รับสารเป็นผู้สร้างความหมายของภาพขึ้นมา ตัวอย่างของตรรกบทย่อชนิดนี้คืออินเทอร์เน็ตมีม ความหมายของมันมาจากสิ่งที่ถูกป้อนเข้าและการดัดแปลงปรับใช้โดยกลุ่มผู้ใช้งานที่พบเห็น แชร์ หรือแม้กระทั่งเป็นผู้สรรค์สร้างขึ้นมาเอง
บทวิจารณ์

นักวิชาการบางคนกล่าวว่าความหมายของตรรกบทย่อที่เราเข้าใจได้วิวัฒน์เปลี่ยนไปจากเดิมและไม่ใช่ตัวแทนของตรรกบทย่อที่เดิมแอริสตอเติลได้นึกคิดขึ้นมาอีกต่อไป นี่เป็นจริงอย่างเห็นได้ชัดสำหรับตรรกบทย่อทางภาพ และก็อาจเป็นจริงสำหรับตรรกบทตัดสั้นเช่นเดียวกัน แครอล โพสเตอร์ (Carol Poster) อ้างว่าการตีความในภายหลังของตรรกบทย่อนั้นประดิษฐ์ขึ้นมาโดยนักวาทศิลป์ชาวบริเตนเช่น ริชาร์ด เวทลี (Richard Whately) ในคริสต์ศตวรรษที่สิบแปด
ดูเพิ่ม

ข้อต่อสู้ชิวแบคคา (Chewbacca defense)
เหตุผลวิบัติ
กฎการแจงผลตามเหตุ (Modus ponens)
พาราดีกมา (Paradeigma)
วาทศาสตร์แบบโรเจอร์ส (Rogerian argument)
Senator, you're no Jack Kennedy
แหล่งข้อมูลอื่น

บรรณานุกรมขนาดใหญ่ของตรรกบทย่อในวรรณกรรมทางวิชาการ เก็บถาวร 2011-07-23 ที่ เวย์แบ็กแมชชีน
ตัวอย่างเสียงของตรรกบทย่อภาษาอังกฤษ
คำแปลภาษาอังกฤษของ The Art of Rhetoric ของแอริสตอเติลที่สืบค้นได้
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef
อิกิเรียว

อิกิเรียว โดย โทะริยะมะ เซะกิเอ็ง (Toriyama Sekien)
อิกิเรียว (ญี่ปุ่น: 生霊; โรมาจิ: ikiryō) คือ วิญญาณที่ออกจากร่างมนุษย์ทั้งที่ยังเป็นอยู่ ตามเทพปกรณัมญี่ปุ่น
ชนญี่ปุ่นเชื่อกันว่า เมื่อบุคคลหนึ่งถูกอีกบุคคลหนึ่งกระทำให้คับข้องหมองใจถึงขนาด วิญญาณทั้งหมดหรือบางส่วนของผู้ถูกข่มเหงนั้นอาจละจากร่างเป็นการชั่วคราว เพื่อไปประทุษร้ายด้วยประการต่าง ๆ ต่อผู้ข่มเหง ทำนองเดียวกับดวงตาปีศาจ
การที่วิญญาณพ้นร่างไปนี้ แม้ชั่วคราว ก็มักก่อให้เจ้าของวิญญาณล้มป่วย แต่ถ้าถาวร ผู้นั้นก็จะถึงแก่ความตายในที่สุด นอกจากนี้ วิญญาณดังกล่าวอาจสิงสู่ร่างของบุคคลอื่น โดยที่เจ้าของวิญญาณไม่ทราบเลยก็ได้
วรรณกรรมทางพุทธศาสนาของญี่ปุ่นว่า อิกิเรียวสยบยากมิใช่น้อย
ผู้ช่วยผู้ตัดสินใช้วีดิทัศน์

ผู้ช่วยผู้ตัดสินใช้วีดิทัศน์ หรือ วีเออาร์ (อังกฤษ: Video assistant referee, ย่อ: VAR) เป็นผู้ช่วยผู้ตัดสินในกีฬาฟุตบอล เพื่อช่วยออกความคิดเห็นในการตัดสินให้แก่ผู้ตัดสิน โดยการใช้ท่อนภาพวีดิทัศน์ และชุดหูฟังเพื่อการติดต่อสื่อสาร
ข้อโต้แย้ง

ในการแข่งขันฟุตบอลชิงแชมป์สโมสรโลก 2016 นัดชิงชนะเลิศ ที่ประเทศญี่ปุ่น ได้มีการทดลองใช้ผู้ช่วยผู้ตัดสินวิดีโอครั้งแรกในการแข่งขันระดับนานาชาติ ซึ่งซีเนดีน ซีดาน ผู้จัดการทีมของ สโมสรฟุตบอลเรอัลมาดริด ได้กล่าวว่าระบบดังกล่าวสร้างความสับสนให้แก่ผู้เล่น และลูคา มอดริช ไม่ชื่นชอบในการนำระบบนี้มาใช้กับฟุตบอล
ต่อมาในศึกฟุตบอลยูฟ่า แชมเปียนส์ลีก รอบ 8 ทีมสุดท้าย นัดที่สอง ที่สนามเอติฮัด สเตเดี้ยม เกิดช็อตดราม่าขึ้นในช่วงท้ายเกมทำให้ผลการแข่งขันเปลี่ยนไปอย่างสิ้นเชิงในช่วงเวลาที่แมนฯ ซิตี้ขึ้นนำสเปอร์ส 4-3 ซึ่งถ้าจบด้วยสกอร์นี้ไก่เดือยทองจะเข้ารอบด้วยกฎประตูทีมเยือน
กระทั่งนาทีที่ 90+2 เรือใบสีฟ้ามีโอกาสขึ้นนำในเกม 5-3 จากจังหวะที่ เซร์คิโอ อเกวโร จ่ายบอลให้ ราฮีม สเตอร์ลิง ดึงจังหวะซัดผ่านมือ ฮูโก โยริส เข้าประตูไป ทำเอาแฟนบอลเดอะ ซิตี้เซนส์ และ เป็ป กวาร์ดิโอลา กระโดดเฮกันแบบสุดเสียง ก่อนที่ผู้ตัดสิน คูเนท ชาเคียร์ จะเรียกดู VAR เพื่อประกอบการตัดสินใจ
หลังจากที่ผู้ตัดสินชาวตุรกีพิจารณาอย่างละเอียดแล้วจึงตัดสินให้เป็นลูกล้ำหน้าตั้งแต่จังหวะที่ เซร์คิโอ อเกวโร ยืนอยู่ก่อนที่เขาจะจ่ายบอลให้กับ ราฮีม สเตอร์ลิง ซัดเข้าไป จึงทำให้แมนฯ ซิตี้ พลาดได้ประตูสำคัญและต้องตกรอบไปในที่สุดถึงแม้ว่าจะเปิดบ้านเอาชนะสเปอร์ส 4-3 แต่ร่วงตกรอบด้วยกฎประตูทีมเยือนด้วยสกอร์รวม 4-4
และฟุตบอลพรีเมียร์ลีก ประจำวันที่ 20 ตุลาคม แมนเชสเตอร์​ ยูไนเต็ด เปิดบ้านรับการมาเยือนของ ลิเวอร์พูล
จังหวะปัญหาเกิดนาทีที่ 36 เป็นทาง แมนฯยูไนเต็ด ที่ออกนำไปก่อน จากจังหวะที่ แดเนียล เจมส์ ได้บอลจากจังหวะโต้กลับ ก่อนจะเปิดจากกราบขวาให้ มาร์คัส แรชฟอร์ด โฉบมายิงผ่านมือ อลิสซอน เข้าประตูไป แม้ว่าผู้ตัดสินจะขอเช็ค VAR ในจังหวะปะทะระหว่าง วิคเตอร์ ลินเดเลิฟ กับ ดิว็อค โอริกี ก่อนที่จะยิงประตูได้ แต่สุดท้าย ผู้ตัดสินก็ยืนยันว่าไม่มีการฟาล์วแต่อย่างใด แมนฯยูไนเต็ด ออกนำไปก่อน 1-0
และเกิดดราม่าอีกครั้งเมื่อนาทีที่ 44 ลิเวอร์พูลส่งบอลเข้าตาข่ายได้บ้าง จากจังหวะที่ ซาดิโอ มาเน รับบอลยาว ก่อนจะหลุดไปยิงผ่านมือของ เด เกอา เข้าประตูไป แต่ว่า VAR จับได้ว่า มาเน ทำแฮนด์บอลก่อนยิงประตู ทำให้ ลิเวอร์พูล ยังไม่ได้ประตูในจังหวะนี้ จบครึ่งแรก แมนฯยูไนเต็ด นำ ลิเวอร์พูล 1-0
การแข่งขันที่ใช้วีเออาร์

(*)ใช้ไม่ทุกนัด
การแข่งขันที่ใช้วีเออาร์ > ในประเทศ

ออสเตรเลีย
บราซิล *
เบลเยียม
จีน *
เช็กเกีย *
อังกฤษ *
พรีเมียร์ลีก (เริ่มใช้ใน ฤดูกาล 2019–20)
ฝรั่งเศส
ลีกเอิง (เริ่มใช้ใน ฤดูกาล 2018–19)
เยอรมนี
บุนเดิสลีกา (เริ่มใช้ใน ฤดูกาล 2018–19)
อินโดนีเซีย
ลีกาซาตู (เริ่มใช้ใน ฤดูกาล 2023–24)
อิตาลี
เซเรียอา (เริ่มใช้ใน ฤดูกาล 2018–19)
ญี่ปุ่น
เกาหลีใต้
คูเวต *
เม็กซิโก
เนเธอร์แลนด์
เอเรอดีวีซี (เริ่มใช้ใน ฤดูกาล 2018–19)
โปแลนด์
โปรตุเกส
ปรีไมราลีกา (เริ่มใช้ใน ฤดูกาล 2017–18)
โรมาเนีย
กาตาร์ *
ซาอุดีอาระเบีย *
สิงคโปร์
สิงคโปร์พรีเมียร์ลีก (เริ่มใช้ใน ฤดูกาล 2023)
สเปน
ลาลิกา (เริ่มใช้ใน ฤดูกาล 2018–19)
ไทย
ไทยลีก (เริ่มใช้ใน ฤดูกาล 2020)
ไทยลีก 2 (เริ่มใช้ใน ฤดูกาล 2024–25)
ตุรกี
สหรัฐอาหรับเอมิเรตส์
สหรัฐ / แคนาดา
เมเจอร์ลีกซอกเกอร์ (เริ่มใช้ใน ฤดูกาล 2018)
เวียดนาม
วี.ลีก ดิวิชัน 1 (เริ่มใช้ใน ฤดูกาล 2023)
การแข่งขันที่ใช้วีเออาร์ > ระหว่างประเทศ

เอเชียนคัพ *
ฟุตบอลชิงแชมป์แห่งชาติอาเซียน
ซีเอเอฟแชมเปียนส์ลีก *
โกปาอาเมริกา
โกปาลีเบร์ตาโดเรส *
โกปาซูดาเมริกาน่า *
ฟุตบอลชิงแชมป์สโมสรโลก
ฟีฟ่าคอนเฟเดอเรชันส์คัพ
ฟุตบอลโลก รุ่นอายุไม่เกิน 20 ปี
ฟุตบอลโลก
ฟุตบอลโลกหญิง
ยูฟ่าแชมเปียนส์ลีก *
ยูฟ่ายูโรปาลีก * (นัดสุดท้ายเท่านั้น)
ดูเพิ่ม

เทคโนโลยีโกลไลน์
แหล่งข้อมูลอื่น

Experiments with Video Assistant Referees (VARs) เก็บถาวร 2017-04-06 ที่ เวย์แบ็กแมชชีน from FIFA
กลุ่มอาการหายใจลำบากเฉียบพลัน

| กลุ่มอาการหายใจลำบากเฉียบพลัน (Acute respiratory distress syndrome) |
| --- | --- |
ชื่ออื่น: Respiratory distress syndrome (RDS), adult respiratory distress syndrome, shock lung

ภาพเอกซเรย์ปอดของผู้ป่วย ARDS แสดงให้เห็นรอยทึบแบบกระจกฝ้ากระจายทั่วปอดทั้งสองข้าง
สาขาวิชา: เวชบำบัดวิกฤติ
อาการ: หายใจลำบาก, หายใจเร็ว, ตัวเขียวคล้ำ
การตั้งต้น: ภายใน 1 สัปดาห์
วิธีวินิจฉัย: สำหรับผู้ใหญ่: PaO2/FiO2 ratio of less than 300 mm Hg สำหรับเด็ก: oxygenation index > 4
โรคอื่นที่คล้ายกัน: หัวใจวายเลือดคั่ง
การรักษา: การใช้เครื่องช่วยหายใจ, การใช้เครื่องพยุงการทำงานของหัวใจและปอด
พยากรณ์โรค: โอกาสเสียชวิต 35 - 50 %
ความชุก: ปีละ 3 ล้านคน
กลุ่มอาการหายใจลำบากเฉียบพลัน (อังกฤษ: acute respiratory distress syndrome) หรือ ARDS เดิมเรียกว่า กลุ่มอาการหายใจลำบาก (อังกฤษ: respiratory distress syndrome, RDS) , กลุ่มอาการหายใจลำบากในผู้ใหญ่ (อังกฤษ: adult respiratory distress syndrome) หรือ shock lung เป็นภาวะการหายใจล้มเหลวชนิดหนึ่งที่ผู้ป่วยจะมีการอักเสบทั่วไปในเนื้อปอดอย่างรวดเร็ว ผู้ป่วยจะมีอาการหายใจลำบาก หายใจเร็ว และตัวเขียวได้ ผู้รอดชีวิตบางรายจะมีคุณภาพชีวิตที่ถดถอยลง
สาเหตุของภาวะนี้มีหลายอย่าง เช่น ติดเชื้อในกระแสเลือด ตับอ่อนอักเสบ การบาดเจ็บ ปอดอักเสบ และการสูดสำลัก กลไกเบื้องหลังการเจ็บป่วยคือการเกิดการบาดเจ็บต่อเซลล์ปอดส่วนที่กั้นแบ่งถุงลม การทำงานผิดปกติของสารลดแรงตึงผิวในถุงลม การกระตุ้นระบบภูมิคุ้มกันเกินปกติ และภาวะการแข็งตัวของเลือดผิดปกติ ผลจากกลไกเหล่านี้ทำให้เนื้อปอดมีความสามารถในการแลกเปลี่ยนก๊าซ (ออกซิเจนและคาร์บอนไดออกไซด์) ลดลง การวินิจฉัยภาวะนี้ในผู้ใหญ่อาศัยอัตราส่วน PaO2/FiO2 (อัตราส่วนระหว่างความดันออกซิเจนในหลอดเลือดแดงเทียบกับอัตราส่วนออกซิเจนในอากาศที่หายใจ) ที่น้อยกว่า 300 mmHg เมื่อตั้งค่าเครื่องช่วยหายใจให้ PEEP สูงกว่า 5 cmH2O แล้ว นอกจากนี้ต้องตรวจว่าไม่ใช่ภาวะอื่นที่คล้ายกันคืออาการปอดบวมน้ำที่มีสาเหตุจากหัวใจ
การรักษาที่สำคัญที่สุดคือการใช้เครื่องช่วยหายใจและรักษาภาวะอื่นที่เป็นสาเหตุของ ARDS แนวทางช่วยหายใจที่เป็นที่แนะนำคือการใช้ปริมาตรหายใจต่ำ และความดันอากาศต่ำ หากยังไม่เพียงพอสามารถใช้การระดมถุงลม (lung recruitment maneuver) และการใช้ยาหย่อนกล้ามเนื้อชนิดยับยั้งสารสื่อประสาทกับกล้ามเนื้อ (neuromuscular blocking agent) หากยังไม่เพียงพออีกอาจใช้การแลกเปลี่ยนออกซิเจนนอกร่างกาย (ECMO) เป็นทางเลือกได้ ผู้ป่วยภาวะนี้จะมีอัตราตายสูง อยู่ที่ 35-50%
ทั่วโลกมีผู้ป่วย ARDS ประมาณ 3 ล้านรายต่อปี ภาวะนี้ถูกบรรยายไว้ครั้งแรกเมื่อ ค.ศ. 1967 เดิมถูกเรียกชื่อว่า "adult respiratory distress syndrome" (กลุ่มอาการหายใจลำบากในผู้ใหญ่) เพื่อแยกจากกลุ่มอาการหายใจลำบากในทารกแรกเกิด ("infant respiratory distress syndrome") ปัจจุบันที่ประชุมนานาชาติได้มีมติให้เรียกโรคนี้ว่า "acute respiratory distress syndrome" เนื่องจากภาวะนี้สามารถเกิดได้ทั้งในเด็กและผู้ใหญ่ เกณฑ์การวินิจฉัยโรคนี้จะแตกต่างออกไปจากเกณฑ์ข้างต้น หากต้องการวินิจฉัยภาวะนี้ในผู้ป่วยเด็ก หรือผู้ป่วยในประเทศที่มีทรัพยากรจำกัด
การวินิจฉัย > เกณฑ์การวินิจฉัย

เกณฑ์การวินิจฉัย ARDS มีการเปลี่ยนแปลงอยู่อย่างต่อเนื่องตามองค์ความรู้ในพยาธิสรีรวิทยาของโรคที่มีมากขึ้นเรื่อยๆ มติที่ประชุมผู้เชี่ยวชาญนานาชาติฉบับ ค.ศ. 2012 เป็นฉบับล่าสุด ได้ออก "นิยามเบอร์ลิน" เพื่อประกอบการวินิจฉัย ARDS มีการเปลี่ยนแปลงคือ ขยายผู้ป่วยเข้านิยามให้กว้างขึ้น ไม่สนับสนุนให้ใช้คำว่า "ปอดเสียหายเฉียบพลัน" (acute lung injury) และนิยามระดับความรุนแรงของ ARDS ตามความรุนแรงของการลดลงของปริมาณออกซิเจนในเลือด
นิยามของ ARDS ในผู้ใหญ่ ตามนิยามเบอร์ลิน ค.ศ. 2012 มีดังนี้
การบาดเจ็บของปอดที่เกิดขึ้นอย่างเฉียบพลัน ภายใน 1 สัปดาห์ หลังเหตุกระตุ้น และมีการเปลี่ยนแปลงไปในทางแย่ลงของอาการระบบหายใจ
รอยทึบแบบเป็นทั้งสองข้าง (bilateral opacities) ที่เห็นจากการถ่ายภาพรังสีทรวงอก (เอกซเรย์ หรือ ซีที) ที่ไม่มีคำอธิบายอื่น (คำอธิบายอื่น เช่น น้ำในช่องเยื่อหุ้มปอด, ปอดแฟบ, หรือจุดเนื้อ เป็นต้น)
การหายใจล้มเหลวที่ไม่สามารถอธิบายได้ด้วยภาวะหัวใจวายหรือสารน้ำเกิน
อัตราส่วนความดันออกซิเจนในเลือดแดง ต่อความเข้มข้นออกซิเจนที่ใช้หายใจ (PaO 2 /FiO 2 ) ลดลง (ถ้าสัดส่วนนี้ลดลง อาจแปลว่า แม้ในอากาศที่หายใจจะมีออกซิเจนมาก แต่ออกซิเจนในเลือดกลับมีน้อย)
ARDS ระดับเล็กน้อย: 201-200 mmHg
ARDS ระดับปานกลาง: 101-200 mmHg
ARDS ระดับรุนแรง ≤ 100 mmHg
โปรดสังเกตว่าการใช้ PaO
2/FiO
2 มาเป็นนิยามของ ARDS ตามนิยามเบอร์ลิน มีข้อกำหนดว่าผู้ป่วยจะต้องได้รับการให้การช่วยหายใจที่มี PEEP อย่างน้อย 5 cmH
2O โดยอาจเป็นการให้แบบไม่รุกล้ำ เช่น ให้ผ่าน CPAP ก็สามารถวินิจฉัย ARDS ได้
ทั้งนี้ นิยามเบอร์ลินฉบับ ค.ศ. 2012 เป็นการดัดแปลงเพิ่มเติมจากนิยามตามมติที่ประชุมฯ เมื่อ ค.ศ. 1994
พยากรณ์โรค

โดยภาพรวมแล้วผู้ป่วย ARDS มีพยากรณ์โรคที่ไม่ดีนัก โดยมีอัตราตายสูงถึง 40% แม้ในผู้ที่รอดชีวิตก็อาจมีผลตามมาได้หลายอย่าง เช่น ออกกำลังกายได้ลดลง ผลต่อสภาพร่างกายและจิตใจ คุณภาพชีวิตลดลง เป็นต้น
แหล่งข้อมูลอื่น

| --- | --- |
การจำแนกโรค: DICD-10: J80 ICD-9-CM: 518.5, 518.82 MeSH: D012128 DiseasesDB: 892 SNOMED CT: 67782005
ทรัพยากรภายนอก: MedlinePlus: 000103 eMedicine: article/165139 Patient UK: กลุ่มอาการหายใจลำบากเฉียบพลัน
A chest x-ray of transfusion-related acute lung injury (left) which led to ARDS.  Right is a normal X-ray before the injury.
วัตถุนิยมทางเศรษฐกิจ

สำหรับความหมายทางปรัชญาหรือวิทยาศาสตร์ ดูที่ วัตถุนิยม
วัตถุนิยม (อังกฤษ: materialism) เป็นเจตคติส่วนบุคคลซึ่งยึดความสำคัญต่อการได้มาซึ่งและการบริโภคสินค้าที่เป็นวัตถุ วัตถุนิยมมักสัมพันธ์กับระบบคุณค่าซึ่งถือว่าสถานภาพทางสังคมตัดสินได้จากความร่ำรวย ตลอดจนความเชื่อว่าการครอบครองก่อให้เกิดความสุข สิ่งแวดล้อมนิยมสามารถถือว่าเป็นแนวคิดที่แข่งขันกับวัตถุนิยม
การใช้คำว่า "วัตถุนิยม" อธิบายบุคลิกภาพของบุคคลหรือสังคมมีแนวโน้มมีการส่อความทางลบหรือวิจารณ์ อย่างไรก็ดี คำนี้ยังถือว่าเป็นรูปปฏิบัตินิยมของอัตประโยชน์ภูมิธรรมซึ่งยึดความเข้าใจอย่างสมเหตุผลในคุณสมบัติของเศรษฐกิจและสังคมที่เน้นตลาด
บทนิยาม

การวิจัยผู้บริโภคส่วนใหญ่มองวัตถุนิยมสองทาง ทางหนึ่งเป็นการรวบรวมลักษณะบุคลิกภาพ และอีกทางหนึ่งเป็นความเชื่อหรือค่านิยมที่อยู่นาน
บทนิยาม > ลักษณะบุคลิกภาพ

รัสเซล ดับเบิลยู. เบลก์สรุปว่าวัตถุนิยมมีลักษณะบุคลิกภาพดั้งเดิมสามอย่าง ได้แก่
การไม่เอื้อเฟื้อเผื่อแผ่ – ความไม่เต็มใจมอบหรือแบ่งปันทรัพย์สมบัติของตนให้ผู้อื่น
ความริษยา – ความปรารถนาทรัพย์สมบัติของผู้อื่น
ความเป็นเจ้าของ – ความกังวลเกี่ยวกับการเสียทรัพย์สมบัติและความประสงค์ครอบครองให้มากยิ่งขึ้น
บทนิยาม > ค่านิยม

ความเป็นศูนย์กลางของการทำให้ได้ทรัพย์มา (Acquisition centrality) หมายถึง การได้มาซึ่งการครอบครองวัตถุเป็นเป้าหมายชีวิตศูนย์กลางโดยมีความเชื่อว่าการครอบครองเป็นกุญแจสู่ความสุขและความสำเร็จสามารถตัดสินได้จากความร่ำรวยทางวัตถุของบุคคล ตลอดจนคุณภาพและราคาของสินค้าวัตถุที่บุคคลนั้นสามารถซื้อหาได้
ความน่ารับประทาน

โฆษณาของน้ำมันละหุ่งในฐานะยาโดยบริษัทสก็อตต์และบาวน์, ศตวรรษที่ 19
ความน่ารับประทาน (อังกฤษ: palatability หรือ palatableness) เป็นรางวัลแห่งความเพลิดเพลินใจ (ในที่นี้หมายถึงความเพลิดเพลินใจในรสชาติ) ที่ได้รับจากอาหารหรือของเหลวซึ่งความรู้สึกในการรับรสยอมรับ ความน่ารับประทานมักมีความแตกต่างกันไปโดยสัมพันธ์กับความพึงพอใจทางภาวะธำรงดุลของความต้องการทา่งโภชนาการ น้ำ และพลังงาน ความน่ารับประทานของอาหารหรือของเหลวขึ้นกับสภาวะของแต่ละบุคคล แตกต่างจากรสชาติหรือการรับรู้รส ความน่าประทานลดลงหลังกิน และเพิ่มขึ่้นเมื่อหิว ความน่ารับประทานได้รับการเล็งเห็นว่าสามารถสร้างความหิวขึ้นโดยไม่ขึ้นกับความต้องการทางภาวะธำรงดุล
ดูเพิ่ม

การรับรู้รส
แรงจูงใจ
โภชนาการ
ระบบรางวัล
วัดป่าบำเพ็ญธรรม

| วัดป่าบำเพ็ญธรรม |
| --- | --- |

ที่ตั้ง: ตำบลหนองนาก อำเภอหนองแค จังหวัดสระบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าบำเพ็ญธรรม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูภาวนาคุณาภรณ์ เป็นเจ้าอาวาสมีอดีตหลวงพ่อสงวน ถามวโร เป็นผู้ก่อตั้งวัด
ที่ตั้ง

วัดป่าบำเพ็ญธรรม  ตั้งอยู่เลขที่  55  หมู่  8 ตำบลหนองนาก  อำเภอหนองแค  จังหวัดสระบุรี  สังกัดคณะสงฆ์มหานิกาย ที่ดินที่ตั้งวัดมีเนื้อที่  24  ไร่ 1 งาน  40  ตารางวา พื้นที่โดยรอบวัดติดต่อกับที่ดินของมูลนิธิวิสุทธิมรรคคีรี